Jakaranda 17 | LekkeSlaap
Jakaranda 17 is 'n pragtige woonstel wat direk op die see uitkyk. Die woonstel is op die tweede vloer van 'n veilige kompleks in Uvongo. Die kompleks is binne stapafstand vanaf Uvongostrand.
Die woonstel het 2 slaapkamers, 'n badkamer, 'n sitkamerarea en 'n moderne kombuis. Die een kamer het 'n dubbelbed en die ander het 2 enkelbeddens. Daar is 'n gedeelde badkamer met 'n bad en 'n stort. Die kombuis is toegerus met al die nodige kosmaakgeriewe en toebehore. Die gerieflike sitkamerarea het 'n TV en 'n slaapbank met ekstra slaapplek vir nog 2 mense.
Die kompleks het 'n elektriese heining en toegang deur 'n hek. Verder beskik die kompleks oor 'n gemeenskaplike braaiplek, veilige onderdakparkeerplek en 'n klimraam vir die jongspan. Daar is sambrele en stoele by die ontvangs beskikbaar. 'n Skoonmaakdiens en 'n wasgoeddiens is ook op die perseel beskikbaar.